Komission asetus (EY) N:o 1465/2003, annettu 19 päivänä elokuuta 2003, ruokasipulien kaupan pitämiseen sovellettavista vaatimuksista annetun asetuksen (EY) N:o 1508/2001 muuttamisesta



Virallinen lehti nro L 210 , 20/08/2003 s. 0004 - 0005



Komission asetus (EY) N:o 1465/2003, annettu 19 päivänä elokuuta 2003, ruokasipulien kaupan pitämiseen sovellettavista vaatimuksista annetun asetuksen (EY) N:o 1508/2001 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna komission asetuksella (EY) N:o 47/2003(2), ja erityisesti sen 2 artiklan 2 kohdan, sekä katsoo seuraavaa: (1) Komission asetuksessa (EY) N:o 1508/2001(3), sellaisena kuin se on muutettuna asetuksella (EY) N:o 46/2003(4), säädetään sipulien kaupan pitämiseen sovellettavat vaatimukset ennen kaikkea niiden ulkoasun ja merkintöjen osalta. (2) Eriväristen sipulien sekoituksia sisältävät kuluttajapakkaukset ovat yleistymässä markkinoilla, sillä tällaisilla pakkauksilla on kysyntää eräiden kuluttajien parissa. (3) Oikeudenmukainen kauppa edellyttää, että samassa pakkauksessa myytävät sipulit ovat tasalaatuisia. Tämän vuoksi eriväristen sipulien on oltava tasalaatuisia ja niiden alkuperän, lajikkeen ja koon on oltava sama kunkin värin osalta silloin, kun niitä myydään sekoituksina samassa myyntipakkauksessa. Lisäksi on soveltuvaa merkitä tällaisiin myyntipakkauksiin, minkä värisiä sipuleita pakkauksessa on sekä alkuperämaa kaikkien eriväristen sipulien osalta. (4) Asetus (EY) N:o 1508/2001 olisi muutettava vastaavasti. (5) Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1508/2001 liite tämän asetuksen liitteellä. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä elokuuta 2003. Komission puolesta Franz Fischler Komission jäsen (1) EYVL L 297, 21.11.1996, s. 1. (2) EYVL L 7, 11.1.2003, s. 64. (3) EYVL L 200, 25.7.2001, s. 14. (4) EYVL L 7, 11.1.2003, s. 61. LIITE Muutetaan asetuksen (EY) N:o 1508/2001 liite seuraavasti: 1) Lisätään otsikon V (pakkauksen ulkoasua koskevat säännökset) A kohtaan (tasalaatuisuus) toinen alakohta seuraavasti: "Nettopainoltaan enintään kolme kiloa olevissa myyntipakkauksissa saa kuitenkin olla eriväristen sipulien sekoituksia, jos kaikki sipulit ovat tasalaatuisia ja jos eriväristen sipulien alkuperä, lajike ja koko on sama." 2) Korvataan otsikossa VI (merkitsemistä koskevat säännökset) B kohta (tuote) ja C kohta (tuotteen alkuperä) seuraavasti: "B. Tuote - 'Sipuleita', jos sisältö ei ole näkyvissä, - Kun myyntipakkaus sisältää eriväristen sipulien sekoituksia: - 'Sipulisekoitus' tai muu vastaava nimitys, - kun sisältö ei ole näkyvissä maininta kaikista pakkaukseen sisältyvien sipulien eri väreistä ja, vähimmäiskappalemäärä kunkin erivärisen sipulin osalta. C. Tuotteen alkuperä - Alkuperämaa ja vaihtoehtoisesti joko viljelyalue tai paikkakunnan kansallinen, alueellinen tai paikallinen nimitys, - Kun myyntipakkaukseen sisältyy erivärisiä sipuleita, joiden alkuperä ei ole sama, asianomaisen sipulin väriä ilmaisevan merkinnän vieressä on oltava merkintä kustakin alkuperämaasta."